Děčín
Store norske leksikon,Geografi,Verdens geografi,Europa,Tsjekkias geografi
Děčín er en by i Tsjekkia, ved Elben, 80 kilometer nordnordvest for Praha og nær grensen mot Tyskland. Byen har 47 029 innbyggere (2022).
Děčín er et jernbaneknutepunkt og har elvehavn. Viktige næringsvirksomheter er metallindustri og produksjon av papir, tekstiler og kjemikalier. Byen domineres av slottet fra 1700-tallet på en 50 meter høy klippe. I den gamle bydelen finnes mange vakre barokk- og renessansebygninger.Byen hadde fram til andre verdenskrig et tysk preg. Les mer i Store norske leksikon Tsjekkias geografi Tsjekkia Tsjekkias historie Økonomi og næringsliv i Tsjekkia